ai4bharat/Pralekha huggingface dataset:
ఆర్థిక మంత్రిత్వ శాఖ
భారత ఆర్థిక మంత్రి శ్రీమతి నిర్మలా సీతారామన్, భూటాన్ ఆర్థిక మంత్రి లియోన్పో నామ్గే షెరింగ్ సంయుక్తంగా భీమ్-యుపిఐని భూటాన్లో ప్రారంభించారు
2019 లో భారత ప్రధాన మంత్రి భూటాన్ పర్యటన సందర్భంగా రెండు దేశాలు చేసిన ప్రకటనల నిబద్ధతను ప్రారంభోత్సవం నెరవేరుస్తుంది.
కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్, భూటాన్ గౌరవ ఆర్థిక మంత్రి లియోన్పో నామ్గే షెరింగ్ మంగళవారం మధ్యాహ్నం భూటాన్లో భీమ్-యుపిఐని సంయుక్తంగా ప్రారంభించారు. ఈ కార్యక్రమంలో ఆర్థికశాఖ సహాయ మంత్రి డాక్టర్ భగవత్ కిషన్రావ్ కరాద్, భూటాన్ రాయల్ మానిటరీ అథారిటీ గవర్నర్ దాషో పెంజోర్, ఆర్థిక సేవల విభాగం కార్యదర్శి దేబాసిష్ పాండా, భూటాన్లో భారతదేశ రాయబారి ఎంఎస్ రుచిరా కాంబోజ్, ఇండియాలో భూటాన్ రాయబారి వి. నామ్గియెల్ , ఎన్పీసీఐ మేనేజింగ్ డైరెక్టర్, సీఈవో దిలీప్ ఆస్బే తదితరులు పాల్గొన్నారు.
న్యూఢిల్లీలో ఈరోజు జరిగిన భీమ్–యూపీఐ ప్రారంభత్సవంలో కేంద్ర ఆర్థిక, కార్పొరేట్ వ్యవహారాల మంత్రి నిర్మలా సీతారామన్, ఆర్థిక శాఖ సహాయ మంత్రి డాక్టర్ భగవత్ కిషన్రావు కరాద్, ఆర్థిక సేవల విభాగం కార్యదర్శి దేబాషిష్ పాండా పాల్గొన్నారు.
ఈ సందర్భంగా నిర్మలా సీతారామన్ మాట్లాడుతూ.. భారతదేశ నైబర్హుడ్ ఫస్ట్ పాలసీలోభాగంగా భూటాన్లో భీమ్–యూపీఐ సేవలు ప్రారంభమయ్యాయని, విలువైన పొరుగుదేశాలతో కలిసి లక్ష్యాలను సాధించుకోవడం గర్వంగా ఉందన్నారు. కోవిడ్ 19 మహమ్మారి సమయంలో భారతదేశంలో జరిగిన డిజిటల్ లావాదేవీల సాధనలో భీమ్–యూపీఐ కీలక పాత్ర పోషించిందన్నారు. గడిచిన ఐదేళ్లలో 100 మిలియన్ల యూపీఐ క్యూఆర్ కోడ్లను సృష్టించబడ్డాయని, 2021 ఆర్థిక సంవత్సరంలో 41 లక్షల కోట్ల విలువైన 22 బిలియన్ల లావాదేవీలు జరిగాయన్నారు.
భూటాన్ ఆర్థిక మంత్రి మిస్టర్ లియోన్పో నామ్గే షెరింగ్ భారత ప్రభుత్వానికి కృతజ్ఞతలు తెలిపారు. భూటాన్లో భీమ్-యుపిఐ సేవలను ప్రారంభించడం ప్రశంసనీయమన్నారు. రోజురోజుకూ ఇరుదేశాల మధ్య సంబంధాలు మరింతగా బలపడుతున్నాయని షెరింగ్ పేర్కొన్నారు.
గౌరవ ప్రధానమంత్రి 2019లో భూటాన్లో పర్యటించిన సందర్భంగా ఇరుదేశాలు చేసిన ప్రకటనల నిబద్ధతను భీమ్–యూపీఐ సేవల ప్రారంభోత్సవం నెరవేర్చనుంది. ఇప్పటికే భారత్, భూటాన్ దేశాలు.. ఇరుదేశాల మధ్య ఇంటర్ ఆపరేబిలిటీ పద్ధతిలో రూపే కార్డుల చెలామణిని రెండు దశల్లో అంగీకరించాయి.
ఈ రోజు భూటాన్లో భీమ్-యుపిఐ సేవలు ప్రారంభించడంతో రెండు దేశాల్లో చెల్లింపులకు సంబంధించిన మౌలిక సదుపాయాలు మరింతగా మెరుగయ్యాయి. దీనివల్ల ఇండియా నుంచి భూటాన్కు ప్రతి సంవత్సరం ప్రయాణించే పర్యాటకులు, వ్యాపారవేత్తలకు దీనివల్ల ఎంతో ప్రయోజనం కలగనుంది. దీనివల్ల కేవలం ఒక మీట నొక్కడం ద్వారా జీవించే సౌలభ్యాన్ని, ప్రయాణ సౌలభ్యాన్ని పొందవచ్చు.
ఈ ప్రారంభోత్సవంలోభాగంగా శ్రీమతి నిర్మలా సీతారామన్ భీమ్–యూపీఐ ఉపయోగించి భూటాన్కు చెందిన ఓజీఓపీ అవుట్లెట్లో ఆర్గానిక్ ఉత్పత్తులను కొనుగోలు చేశారు. స్థానిక కమ్యూనిటీలు తయారుచేసిన వ్యవసాయ ఉత్పత్తులను ఈ ఓజీఓపీ అవుట్లెట్ ద్వారా విక్రయిస్తారు.
క్యూఆర్ కోడ్ సేవల విస్తరణ కోసం యూపీక్ష్మ ప్రమాణాలను అనుసరించిన మొదటి దేశం భూటాన్ కాగా.. భీమ్ యాప్ ద్వారా మొబైల్ ఆధారిత చెల్లింపులను అంగీకరించిన మన మొదటి పొరుగు దేశం కూడా భూటానే కావడం విశేషం.
విద్యుత్తు మంత్రిత్వ శాఖ
బీహార్లోని భోజ్పూర్ జిల్లా బర్హరాలో 6.99 కోట్ల రూపాయల విలువగల ప్రాజెక్టులను ప్రారంభించిన కేంద్ర విద్యుత్ శాఖ మంత్రి
ఈ ప్రాజెక్టులు భోజ్పూర్ జిల్లా బర్హరా బ్లాక్లోని గ్రామాలలో మౌలిక సదుపాయాలు, అభివృద్ధి సదుపాయాలను మెరుగుపరుస్తాయి.
కేంద్ర విద్యుత్ , నూతన పునరుత్పాదక ఇంధనశాఖ సహాయ  మంత్రి శ్రీ ఆర్.కె.సింగ్, ఆర్.ఇ.సి లిమిటెడ్  6.99 కోట్ల రూపాయలతో చేపట్టిన సిఎస్ ఆర్ ప్రాజెక్టులను భోజ్పూర్ జిల్లా బర్హరాలో నిన్న వీడియో కాన్ఫరెన్సింగ్ ద్వారా ప్రారంభించారు. ఇందులో మొత్తం 77 పథకాలు ఉన్నాయి. వీటిలో 36 పథకాలు పిసిసి రోడ్లు, 23 పథకాలు ఎల్.ఇ.డి, సోలార్, హైమాస్ట్ లైట్లు , 3 ఘాట్ల నిర్మాణం, 3 కమ్యూనిటీ హాళ్లు సబ్ హెల్త్ సెంటర్లు, 12 ఆర్సెనిక్ తొలగింపు ప్లాంట్లు ఉన్నాయి.
ఈ ప్రాజెక్టు ప్రధాన ఉద్దేశం, భోజ్పుర్ జిల్లా బర్హరా బ్లాక్లోని గ్రామాలలో మౌలిక సదుపాయాలు మెరుగుపరచడం, అభివృద్ది సదుపాయాలు కల్పించేందుకు ఉద్దేశించినది.శ్రీ ఎస్.కె.గుప్త సిఎండి, శ్రీ అజయ్ చౌదురి, డైరక్టర్ ఫైనాన్స్, శ్రీ ఆర్ .లక్ష్మణన్ ఐఎఎస్, ఆర్.ఇ.సి ఇడిలు ఈ సందర్బంగా తమ అభిప్రాయాలను పంచుకున్నారు. ఈ సమావేశంలో శ్రీ రాఘవేంద్ర ప్రతాప్ సింగ్, మాజీ ఎమ్మెల్యే, బీహార్ ప్రభుత్వ మాజీ మంత్రి పాల్గొని బహరాలో ఈ కార్యక్రమానికి హాజరైన వారినుద్దేశించి ప్రసంగించారు.
ఆర్.ఇ.సి లిమిటెడ్ గురించి: ఆర్.ఇ.సి లిమిటెడ్ ) పూర్వం గ్రామీణ విద్యుదీకరణ కార్పొరేషన్ లిమిటెడ్) నవరత్న ఎన్.బి.ఎఫ్.సి కంపెనీ. ఇది దేశవ్యాప్తంగా విద్యుత్ రంగం ఫైనాన్సింగ్, అభివృద్ధిపై దృష్టి కేంద్రీకరిస్తుంది. 1969లో ఏర్పాటైన ఆర్.ఇ.సి లిమిటెడ్,తన కార్యకలాపాల నిర్వహణలో 50 సంవత్సరాలు పూర్తి చేసుకుంది. ఇది విద్యుత్ రంగ వాల్యూ చెయిన్లొ ఆర్థిక సహాయాన్నిఅందిస్తుంది. దీనితొపాటు, ఆర్.ఇ.సి విద్యుత్ రంగంలో భారత ప్రభుత్వ ఫ్లాగ్షిప్ పథకాలైన దీన్దయాళ్ ఉపాధ్యాయ గ్రామ జ్యోతి యోజన  సౌభాగ్య తదితర పథకాలకు నోడల్ ఏజెన్సీగా వ్యవహరిస్తోంది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
అపోహలు వాస్తవాలు
కల్తీ పాలు దేశంలో ప్రజల ఆరోగ్యంపై ప్రతికూల ప్రభావం చూపుతున్నాయి అంటూ సామాజిక మాధ్యమాల్లో ప్రచారం అవుతున్న వార్తలు వాస్తవానికి దూరంగా, తప్పుదోవ పట్టించే విధంగా ఉన్నాయి
దేశవ్యాప్తంగా వినియోగదారులకు సురక్షితమైన, నాణ్యమైన పాలు సరఫరా చేసేందుకు ప్రభుత్వం అన్ని చర్యలు తీసుకుంటోంది
సామాజిక మాధ్యమాలు, వాట్సాప్లలో ప్రచారంలో ఉన్న తప్పుడు సమాచారానికి ఎలాంటి ప్రాధాన్యత ఇవ్వవలసిన అవసరం లేదు
పాలు మరియు పాల ఉత్పత్తుల కల్తీని తక్షణం అరికట్టని పక్షంలో 2025 నాటికి దేశ జనాభాలో 87% ప్రజలకు క్యాన్సర్ లాంటి తీవ్రమైన వ్యాధులు సోకే ప్రమాదం ఉందని భారత ప్రభుత్వానికి ప్రపంచ ఆరోగ్య సంస్థ హెచ్చరికలు జారీ చేసినట్లు ఒక మీడియాలో వచ్చిన వార్త పశుసంవర్ధక, పాడి పరిశ్రమ, మత్స్య మంత్రిత్వ శాఖ దృష్టికి వచ్చింది. ఇటువంటి తప్పుడు సమాచారాన్ని వ్యాప్తి చేయడం వల్ల వినియోగదారులు అనవసరమైన భయాందోళనలకు గురవుతున్నారు.
ఈ అంశాన్ని భారత ఆహార భద్రత, ప్రమాణాల సంస్థ తో మంత్రిత్వ శాఖ సమీక్షించింది. భారత ప్రభుత్వానికి ప్రపంచ ఆరోగ్య సంస్థ ఇటువంటి హెచ్చరికలు జారీ చేయలేదని ఎఫ్ఎస్ఎస్ఏఐ కి పంపిన సమాచారంలో ప్రపంచ ఆరోగ్య సంస్థ భారతదేశ కార్యాలయం స్పష్టం చేసింది.
సామాజిక మాధ్యమాలు, వాట్సాప్లో ప్రసారం అవుతున్న ఈ రకమైన తప్పుడు సమాచారాన్ని ఎటువంటి విశ్వసనీయత లేదని, ఇటువంటి ప్రచారంతో ఆందోళన చెందాల్సిన అవసరం లేదని మంత్రిత్వ శాఖ స్పష్టం చేసింది. ఎఫ్ఎస్ఎస్ఏఐ, కేంద్ర ఇవ్వకూడదని డిపార్ట్మెంట్ పునరుద్ఘాటించింది.దేశవ్యాప్తంగా వినియోగదారులకు సురక్షితమైన, నాణ్యమైన పాలు సరఫరా అయ్యేలా చూడడానికి కేంద్ర పశుసంవర్ధక ,పాడి పరిశ్రమ మంత్రిత్వ శాఖ, ఎఫ్ఎస్ఎస్ఏఐ అన్ని చర్యలను తీసుకుంటున్నాయి.
దేశంలో ఉత్పత్తి అవుతున్న పాల ఉత్పత్తికి సంబంధించి వస్తున్న వార్తలు వాస్తవ విరుద్ధంగా ఉన్నాయి. 2018-19లో దేశంలో ప్రతి రోజు 51.4 కోట్ల కేజీల పాల ఉత్పత్తి జరుగుతోందని పశుసంవర్ధక గణాంకాలు 2021 చెబుతున్నాయి. అయితే, వార్త లో దేశంలో పాల ఉత్పత్తి రోజుకు 14 కోట్ల లీటర్ల వరకు ఉంది అని ప్రచురించారు. దేశంలో పాల ఉత్పత్తి 2014-15లో 146.3 మిలియన్ టన్నుల నుంచి 2021-22 లో 6.1% వార్షిక వృద్ధి రేటుతో 221.06 మిలియన్ టన్నులకు  పెరిగింది. 2019లో భారతదేశంలో పాలు మరియు పాల ఉత్పత్తుల డిమాండ్పై మంత్రిత్వ శాఖ ఒక అధ్యయనాన్ని నిర్వహించింది. అధ్యయనం ప్రకారం, 2019లో దేశం మొత్తం మీద పాలు, పాల ఉత్పత్తుల వినియోగం 162.4 మిలియన్ మెట్రిక్ టన్నులు  వరకు ఉందని వెల్లడైంది. దేశంలో ఉత్పత్తి అవుతున్న పాల ఉత్పత్తి దేశీయ డిమాండ్కు సరిపోతుంది.
మార్కెట్లో విక్రయించే పాలు,పాల ఉత్పత్తుల నాణ్యతా ప్రమాణాలను భారత ఆహార భద్రత, ప్రమాణాల సంస్థ నిర్దేశించి అమలు చేస్తుంది. పాలు,పాల ఉత్పత్తుల నాణ్యతా ప్రమాణాలపై ఎఫ్ఎస్ఎస్ఏఐ జాతీయ స్థాయిలో భద్రత మరియు నాణ్యత సర్వే నిర్వహించింది. 6,432 పాల నమూనాలు పరీక్షించగా వినియోగానికి సురక్షితం కాని విధంగా కేవలం 12 నమూనాలు  మాత్రమే కల్తీ అయినట్టు వెల్లడయింది. పాలు,పాల ఉత్పత్తుల కల్తీ ఆందోళన కలిగించే అంశం. అయితే దేశంలో పాలు ఎక్కువగా కల్తీ అవుతున్నాయి అనడం వాస్తవానికి దూరంగా ఉంది.
ప్రధాన మంత్రి కార్యాలయం
జాతీయ విజ్ఞాన శాస్త్ర దినం సందర్భం లో శాస్త్రవేత్తల కు అభినందన లుతెలిపిన ప్రధాన మంత్రి
జాతీయ విజ్ఞాన శాస్త్ర దినం నాడు శాస్త్రజ్ఞుల కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘శాస్త్రవేత్తల కు మరియు విజ్ఞాన శాస్త్రం పట్ల మక్కువ కలిగిన వారు అందరి కి ఇవే జాతీయ విజ్ఞాన శాస్త్ర దిన శుభాకాంక్ష లు. మనం మన సమష్టి విజ్ఞాన శాస్త్ర సంబంధి బాధ్యతల ను నెరవేర్చే దిశ లో, మరి అదే విధం గా మానవ ప్రగతి కోసం విజ్ఞాన శాస్త్రం యొక్క శక్తి ని వినియోగించే దిశ లో మన నిబద్ధత ను పునరుద్ఘాటించుదాం.
నిన్నటి రోజు న #MannKiBaat  కార్యక్రమం లో నేను చెప్పిన మాటలు ఇదిగో ఇక్కడ https://twitter.com/i/status/1498109718602338304 లో ఉన్నాయి.’’ అని పేర్కొన్నారు.
భారత పోటీ ప్రోత్సాహక సంఘం
ఇమామి సిమెంట్ లిమిటెడ్ను నువొకో విస్టాస్ కార్పొరేషన్ లిమిటెడ్ కొనుగోలు చేసేందుకు సీసీఐ ఆమోదం
ఇమామి సిమెంట్ లిమిటెడ్ను నువొకో విస్టాస్ కార్పొరేషన్ లిమిటెడ్ కొనుగోలు చేసేందుకు గాను
కాంపిటీషన్ కమిషన్ ఆఫ్ ఇండియా  ఆమోదం తెలిపింది. ఇమామి సిమెంట్ లిమిటెడ్ జారీ చేసిన మొత్తం మరియు చెల్లించిన వాటా మూలధనంలో 100 శాతం ను ఫుల్లీ డైలూట్ ప్రాతిపదికన నువోకో విస్టాస్ కార్పొరేషన్ లిమిటెడ్ కొనుగోలు చేసేలా సమర్పించిన ప్రతిపాదనకు సీసీఐ తన ఆమోదం తెలిపింది. ప్రతిపాదిత ఈ కొనుగోలు నందు నువొకో విస్టాస్ కార్పొరేషన్ లిమిటెడ్  ఫుల్లీ డైలూట్ ప్రాతిపదికన, ఇమామి సిమెంట్ లిమిటెడ్  యొక్క మొత్తం జారీ చేసిన మరియు చెల్లించిన వాటా మూలధనంలో 100 శాతం మొత్తం కొనుగోలుకు సంబంధించినది. ఎన్వీసీఎల్ అనేది నిర్మా ప్రమోటర్ గ్రూప్ సంస్థ. ఇది ప్రస్తుతం  ఛత్తీస్గఢ్,  జార్ఖండ్,  పశ్చిమ బెంగాల్,  రాజస్థాన్ మరియు  హర్యానా రాష్ట్రాల్లో సిమెంట్ తయారీ యూనిట్లను నిర్వహిస్తోంది. పోర్ట్ ల్యాండ్ పోజోలానా సిమెంట్, పోర్ట్ ల్యాండ్ స్లాగ్ సిమెంట్ మరియు ఆర్డినరీ పోర్ట్ ల్యాండ్ సిమెంటుతో సహా వివిధ రకాల గ్రే సిమెంటుల తయారీ మరియు అమ్మకం వ్యాపారాలలోనూ ఈ సంస్థ నిమగ్నమైంది. నిర్మాణంలో వినియోగించే వివిధ రసాయనాలు, వాల్ పుట్టీ మరియు కవర్ బ్లాక్స్ వంటి కొన్ని ఇతర విలువ-ఆధారిత ఉత్పత్తుల అమ్మకంలో కూడా ఇది నిమగ్నమై ఉంది. ఈసీఎల్ సంస్థ ఇమామి గ్రూపులో ఒక భాగం  పశ్చిమ బెంగాల్,  ఛత్తీస్గఢ్,  బీహార్ మరియు  ఒడిశా రాష్ట్రాల్లో ఈ సంస్థ సిమెంట్ తయారీ యూనిట్లను కలిగి ఉండడంతో పాటు వాటిని నిర్వహిస్తుంది. పోర్ట్ ల్యాండ్ పోజోలానా సిమెంట్, పోర్ట్ ల్యాండ్ స్లాగ్ సిమెంట్, ఆర్డినరీ పోర్ట్ ల్యాండ్ సిమెంట్ మరియు సాధారణ సిమెంట్ కాంక్రీటు అనగా మిశ్రమ సిమెంటుతో సహా వివిధ రకాల గ్రే సిమెంటుల తయారీ మరియు అమ్మకంలో కూడా ఇది నిమగ్నమైందని పేర్కొన్నారు. ఇది చిన్న పరిమాణంలో క్లింకర్ మరియు గ్రౌండ్ గ్రాన్యులేటెడ్ బ్లాస్ట్ ఫర్నేస్ స్లాగ్ను కూడా తయారు చేసి విక్రయిస్తుంది. ఈ ఆమోదానికి సంబంధించిన పూర్తి వివరణాత్మకమైన సీసీఐ ఆదేశాలు వెలువడాల్సి ఉంది.
(Visitor Counter : 200
యువజన వ్యవహారాలు, క్రీడల మంత్రిత్వ శాఖ
జాతీయ స్థాయిలోని మాజీ, ప్రస్తుత క్రీడాకారులకు క్రీడా మంత్రిత్వ శాఖ ఆర్థికసాయం
‘పండిట్ దీనదయాళ్ ఉపాధ్యాయ్ జాతీయ. క్రీడాకారుల సంక్షేమ నిధి’ కింద సహాయం: కిరెన్ రిజిజు
క్రీడాకారులకోసం పండిట్ దీనదయాళ్ ఉపాధ్యాయ్ జాతీయ క్రీడాకారుల సంక్షేమ నిధి కింద ఒక పథకాన్ని క్రీడా మత్రిత్వ శాఖ అమలు చేస్తోంది. జాతీయ స్థాయిలోని మాజీ, ప్రస్తుత క్రీడాకారులకు తగిన ఆర్థిక సహాయాన్ని అందజేసేందుకు ఈ పథకం వీలు కల్పిస్తుంది. పూటగడవని దుర్భర స్థితిలో ఉన్న క్రీడాకారులకు సహాయం అందించేందుకు, శిక్షణ సందర్భంగా తగిలే గాయాలకు చికిత్స అందించేందుకు, క్రీడాకారుల సంక్షేమానికి, క్రీడా సామగ్రి సేకరణకు, పోటీల్లో క్రీడాకారులు పాల్గొనేలా చూసేందుకు ఈ పథకం దోహదం చేస్తుంది. ఈ పథకానికి సంబంధించిన వివరాలు క్రీడా మంత్రిత్వ శాఖ వెబ్ సైట్ http://yas.nic.in/sports/national-welfare-fund-sportspersons-0లో పొందుపరిచారు.
దీనికి తోడు, ‘ప్రతిభావంతులైన క్రీడాకారులకు పెన్షన్ కోసం క్రీడా నిధి’ని క్రీడా మంత్రిత్వ శాఖ నిర్వహిస్తోంది. క్రియాశీలక క్రీడా జీవితంనుంచి విరమణ ప్రకటించిన క్రీడాకారులకు అదనపు ఆర్థిక భద్రత కల్పించేందుకు ఈ పథకం రూపొందించారు. ఒలింపిక్ క్రీడలు, ఒలింపిక్స్ ప్రపంచ కప్, ఆసియా క్రీడల క్రీడాంశాలు, ఆసియా క్రీడలు, కామన్వెల్త్ క్రీడలు, పారా ఒలింపిక్ క్రీడలు వంటి టోర్నమెంట్లలో పతకాలు గెలిచిన వారికి ఈ పథకం కింద జీవిత కాల పెన్షన్ గా నెలకు 12 వేల నుంచి 20 వేల రూపాయల వరకూ చెల్లిస్తారు.
కేంద్ర యువజన వ్యవహారాలు, క్రీడల శాఖ సహాయ  మంత్రి కిరెన్ రిజిజు రాజ్యసభలో ఇచ్చిన లిఖిత పూర్వక సమాధానంలో ఈ సమాచారం తెలిపారు.
రహదారి రవాణా, హైవేల మంత్రిత్వ శాఖ
రాజస్థాన్లోని ఈస్ట్-వెస్ట్ కారిడార్ యొక్క ఎన్హెచ్-76లో గల
కోట బైపాస్లోని చంబల్ నదిపై కేబుల్ స్టేడ్ వంతెన నిర్మాణం మరియు నిర్వహణ ప్రాజెక్ట్ పూర్తి
రాజస్థాన్లోని తూర్పు-పశ్చిమ కారిడార్లోని ఎన్హెచ్-76లో గల కోట బైపాస్లో చంబల్ నదిపై కేబుల్ స్టేడ్ బ్రిడ్జి నిర్మాణం & నిర్వహణ ప్రాజెక్ట్ పూర్తయినట్లు కేంద్ర రోడ్డు రవాణా మరియు రహదారుల శాఖ మంత్రి శ్రీ నితిన్ గడ్కరీ తెలిపారు. ప్రధాన మంత్రి శ్రీ నరేంద్ర మోదీ గారి దార్శనిక నాయకత్వంలోని ప్రభుత్వం మన దేశంలో మౌలిక సదుపాయాలను పెంపొందించడానికి గాను 24 గంటలూ కృషి చేస్తోందని ఆయన తన వరుస ట్వీట్లలో పేర్కొన్నారు. శ్రీ గడ్కరీ మాట్లాడుతూ చంబల్ నదిపై 1.4 కి.మీ పొడవున్న కేబుల్-స్టేడ్ బ్రిడ్జ్కు సుమారు రూ. 214 కోట్ల మూలధన వ్యయాన్ని ఖర్చు చేసినట్టు పేర్కొన్నారు. 2017 సంవత్సరంలో ప్రధానమంత్రి ఈ వంతెన పనులను ప్రారంభించారని తెలిపారు. ఈ వంతెన కోట బైపాస్లో భాగమని తెలిపారు. పోర్బందర్  నుండి సిల్చర్  వరకు తూర్పు-పశ్చిమ కారిడార్లో ఇది భాగమని ఆయన వివరించారు. ఈ వంతెన విపరీతమైన ట్రాఫిక్-జామ్ పరిస్థితులను నిర్వహించగల సామర్థ్యంతో అత్యాధునిక వ్యవస్థతో నిర్మితమవుతున్నట్టుగా తెలిపారు. భారీ వర్షాలు, గాలులు, తుఫానులను ఎదుర్కొని నిలబడేలా ఇది నిర్మించబడింది. ఈ వంతెనపై భూకంపానికి సంబంధించిన హెచ్చరిక వ్యవస్థ కూడా అమర్చబడిందని తెలిపారు, దీని నుంచి సమాచారం నియంత్రణ గదికి పంపబడుతుందన్నారు. ఈ కేబుల్స్ వంతెన ప్రకృతిలో తుఫాను గాలులకు కూడా తటస్థంగా ఉండే సామర్థ్యాన్ని కలిగి ఉంటుందని ఆయన తెలిపారు. స్థానికంగా ఉండే వన్య ప్రాణులకు ఎలాంటి అంతరాయం కలగకుండా ఉండేందుకు వంతెనకు ఇరువైపులా 700 మీటర్ల పొడవులో దాదాపు 70% విజిబిలిటీతో 7.5 మీటర్ల నాయిస్ బారియర్ను కూడా ఏర్పాటు చేసినట్లు మంత్రి తెలిపారు. ఈ ప్రాజెక్ట్ రాజస్థాన్లోని హదోతి ప్రాంత నివాసితులకు ప్రయోజనం చేకూర్చడమే కాకుండా కోట నగరంలో ట్రాఫిక్ రద్దీని తగ్గించడంలో దోహదపడుతుందని ఆయన వివరించారు.
విద్యుత్తు మంత్రిత్వ శాఖ
దేశంలోని అంతర్ రాష్ట్ర విద్యుత్ ట్రాన్స్మిషన్ వ్యవస్థ అమలుపై కేంద్ర విద్యుత్, నూతన, పునరుత్పాదక ఇంధన శాఖ మంత్రి సమీక్ష
గ్రీన్ హైడ్రోజన్ ఉత్పత్తి, ఆఫ్ షోర్ విండ్ జనరేషన్ కొత్త అవసరాల నేపథ్యంలో పవర్ ట్రాన్స్మిషన్ ప్రణాళిక పరిగణలోకి తీసుకోవాలి: విద్యుత్ మంత్రి ఆర్.కె.సింగ్
దేశంలో పునరుత్పాదక ఇంధన సామర్థ్యం పెరుగుతున్న నేపథ్యంలో, కేంద్ర విద్యుత్, నూతన,పునరుత్పాదక ఇంధన శాఖ మంత్రి శ్రీ ఆర్.కె. సింగ్ దేశంలో అంతర్-రాష్ట్ర ప్రసార వ్యవస్థ పురోగతిని సమీక్షించేందుకు, జూలై 13న రాజస్థాన్లోని జైపూర్లో జరిగిన సమావేశానికి అధ్యక్షత వహించారు. విద్యుత్-మిగులు నుండి విద్యుత్-లోటు ప్రాంతాలకు విద్యుత్తును బదిలీ చేయడం ద్వారా పౌరుల విద్యుత్ అవసరాలను తీర్చడంలో ఇంటర్-స్టేట్ ట్రాన్స్మిషన్ సిస్టమ్ కీలక పాత్ర పోషిస్తుంది.
2030 నాటికి నాన్-ఫాసిల్ మూలాల నుండి 50% స్థాపిత విద్యుత్ ఉత్పత్తి సామర్థ్య లక్ష్యాన్ని సాధించాలనే భారతదేశ నిబద్ధతను ప్రస్తావిస్తూ, దీనిని సాధించడానికి అనుబంధ ప్రసార మౌలిక సదుపాయాల అభివృద్ధి కీలకమని విద్యుత్ మంత్రి ఉద్ఘాటించారు. 2030 నాటికి, దేశం స్థాపిత విద్యుత్ సామర్థ్యం 777 గిగావాట్ కి పెరిగే అవకాశం ఉంది. గరిష్ట డిమాండ్ 335 గిగావాట్ కి చేరుకుంటుంది. దీని ప్రకారం, దేశంలోని వివిధ ప్రాంతాలలో పునరుత్పాదక ఇంధన సామర్థ్యాన్ని పరిగణనలోకి తీసుకుని, 537 గిగవట్ పునరుత్పాదక ఇంధన సామర్థ్యాన్ని పెంచడానికి సమగ్ర ప్రసార ప్రణాళిక రూపొందించారు. డిసెంబర్ 2022 డిసెంబర్ లో విద్యుత్ మంత్రి ఈ ప్రణాళికను విడుదల చేశారు.
ఇంటర్-స్టేట్ ట్రాన్స్మిషన్ సిస్టమ్ సమీక్షలో శ్రీ సింగ్ ప్రణాళిక, బిడ్డింగ్ దశల అమలులో ఉన్న ప్రాజెక్టుల పురోగతిపై దృష్టి సారించారు. ప్రాజెక్టు అమలులో ఎదురవుతున్న అవరోధాలను సవివరంగా చర్చించి, వాటి ఆధారంగా ప్రాజెక్టును త్వరగా పూర్తి చేసేందుకు సమస్యలను పరిష్కరించాలని మంత్రి ఆదేశాలు జారీ చేశారు. ప్రసార ప్రణాళిక గ్రీన్ హైడ్రోజన్ ఉత్పత్తి వంటి అభివృద్ధి చెందుతున్న అవసరాలను పరిగణనలోకి తీసుకోవాలని శ్రీ సింగ్ నొక్కిచెప్పారు; పెరుగుతున్న విద్యుత్ డిమాండ్ను తీర్చడానికి సంప్రదాయ ఉత్పత్తి సామర్థ్యాన్ని పెంచడం; తమిళనాడు, గుజరాత్లలో ఆఫ్షోర్ ఇంధన ఉత్పత్తి. పునరుత్పాదక ఇంధనం సమృద్ధిగా ఉన్న కీలక రాష్ట్రాలైన రాజస్థాన్, గుజరాత్, తమిళనాడు, ఆంధ్రప్రదేశ్, మహారాష్ట్ర కోసం ఇంటర్ స్టేట్ ట్రాన్స్మిషన్ ప్రణాళికను ఆయన సమీక్షించారు.
ఈశాన్య ప్రాంతంలోని రాష్ట్రాల కోసం ఇంటర్ స్టేట్, ఇంట్రా స్టేట్ ట్రాన్స్మిషన్ ప్లాన్ల పై కూడా వివరంగా సమీక్ష జరిగింది. తద్వారా 2030లో ఈ ప్రాంతం విద్యుత్ డిమాండ్ను తీర్చడానికి అవకాశం ఉంది.
ప్రసార ప్రణాళిక డైనమిక్గా, ఈ రంగంలో మారుతున్న అవసరాలకు అనువుగా ఉండాలని మంత్రి సూచించారు. విద్యుత్తు తరలింపులో ఎలాంటి అవరోధాలు లేవని, ట్రాన్స్మిషన్ ఇన్ఫ్రాస్ట్రక్చర్ డెవలప్మెంట్ ఉత్పత్తి కంటే ముందు ఉండాలని సంబంధిత శాఖలకు ఆయన స్పష్టం చేశారు.
ఈ సమావేశానికి విద్యుత్ శాఖ కార్యదర్శి, చైర్పర్సన్, సెంట్రల్ ఎలక్ట్రిసిటీ అథారిటీ; సెంట్రల్ ట్రాన్స్మిషన్ యుటిలిటీ, పవర్ గ్రిడ్, ఆర్ఈసి, పిఎఫ్సి , మినిస్ట్రీ ఆఫ్ పవర్ నుండి ఇతర ముఖ్య అధికారులు హాజరయ్యారు.
ప్రధాన మంత్రి కార్యాలయం
కేంద్ర మాజీ మంత్రి శ్రీ మాణిక్రావు గవిట్ మృతికి ప్రధాని సంతాపం
కేంద్ర మాజీ మంత్రి శ్రీ మాణిక్ రావు గవిట్ కన్నుమూతపై ప్రధానమంత్రి శ్రీ నరేంద్ర మోదీ ప్రగాఢ సంతాపం, విచారం వ్యక్తం చేశారు.
ఈ మేరకు ప్రధాని కార్యాలయం ఒక ట్వీట్ ద్వారా పంపిన సందేశంలో:
“కేంద్ర మాజీ మంత్రి శ్రీ మాణిక్రావు గవిట్ మరణం బాధాకరం. అత్యంత అనుభవజ్ఞుడైన పార్లమెంటు సభ్యులలో ఆయనొకరు. గిరిజన వర్గాల సాధికారత కోసం ఆయన ఎనలేని కృషి చేశారు. ఆయన కుటుంబానికి, శ్రేయోభిలాషులకు ప్రధానమంత్రి ప్రగాఢ సానుభూతి ప్రకటించారు... ఓం శాంతి: PM @narendramodi”
(
ప్రధాన మంత్రి కార్యాలయం
భారతదేశ ప్రథమ ప్రధాన మంత్రి పండిత్ జవాహర్లాల్ నెహ్రూ జయంతి నాడు ఆయన కు నివాళులు అర్పించిన ప్రధాన మంత్రి
భారతదేశ ప్రథమ ప్రధాన మంత్రి పండిత్ జవాహర్లాల్ నెహ్రూ జయంతి నాడు ఆయన కు ప్రధాన మంత్రి శ్రీ నరేంద్ర మోదీ నివాళులు అర్పించారు.
“మన ప్రథమ ప్రధాన మంత్రి పండిత్ జవాహర్లాల్ నెహ్రూ ను ఆయన జయంతి సందర్భం గా స్మరించుకొంటున్నాను. మన స్వాతంత్య్ర సమరానికి ఆయన అందించిన సేవలను మరియు ప్రధాన మంత్రి గా ఆయన పదవీ కాలం లో ఆయన చేసిన కృషి ని మనం గుర్తు కు తెచ్చుకొందాం” అని ప్రధాన మంత్రి తన సందేశం లో పేర్కొన్నారు.
(
హోం మంత్రిత్వ శాఖ
రాష్ట్ర విపత్తు ప్రతిస్పందన నిధి  కింద 19 రాష్ట్రాలకు రూ.6,194.40 కోట్ల విడుదలకు కేంద్ర హోం మంత్రి శ్రీ అమిత్ షా ఆమోదం
2023-24లో 9 రాష్ట్రాలకు ఎస్డీఆర్ఎఫ్ కేంద్ర వాటా రూపంలో రూ.3649.40 కోట్ల విడుదలకు ఇప్పటికే ఆమోదం తెలిపిన కేంద్ర ప్రభుత్వం
15వ ఆర్థిక సంఘం సిఫార్సుల ఆధారంగా 2021-22 నుంచి 2025-26 వరకు ఎస్డీఆర్ఎఫ్ కోసం రూ.1,28,122.40 కోట్లు కేటాయించిన కేంద్ర ప్రభుత్వం
రాష్ట్ర విపత్తు ప్రతిస్పందన నిధి  కింద 19 రాష్ట్ర ప్రభుత్వాలకు రూ.6,194.40 కోట్ల విడుదలకు కేంద్ర హోం శాఖ మంత్రి శ్రీ అమిత్ షా ఈ రోజు ఆమోదం తెలిపారు.
ఈ రూ.6,194.40 కోట్లలో, 2022-23 సంవత్సరానికి నాలుగు రాష్ట్రాలకు  ఎస్డీఆర్ఎఫ్ కేంద్ర వాటాగా రూ.1,209.60 కోట్లు; 2023-24 సంవత్సరానికి 15 రాష్ట్రాలకు  రూ.4,984.80 కోట్లు ఉన్నాయి. ప్రస్తుత రుతుపవన కాలంలో రాష్ట్రాలు సహాయక చర్యలు చేపట్టేందుకు ఈ నిధులు సాయం చేస్తాయి.
ప్రధాన మంత్రి శ్రీ నరేంద్ర మోదీ నేతృత్వంలోని కేంద్ర ప్రభుత్వం, 2023-24 కోసం, 9 రాష్ట్రాలకు ఎస్డీఆర్ఎఫ్ కేంద్ర వాటా రూపంలో రూ.3649.40 కోట్ల విడుదలకు ఇప్పటికే ఆమోదం తెలిపింది. 15వ ఆర్థిక సంఘం సిఫార్సుల ఆధారంగా 2021-22 నుంచి 2025-26 కాలానికి ఎస్డీఆర్ఎఫ్ కోసం కేంద్ర ప్రభుత్వం రూ.1,28,122.40 కోట్లు కేటాయించింది.
ప్రధాన మంత్రి కార్యాలయం
కేంద్ర మంత్రి శ్రీ అనురాగ్ ఠాకుర్ వ్యాసాన్నిశేర్ చేసిన ప్రధాన మంత్రి
‘అనిశ్చితి తో నిండినటువంటి ప్రపంచం లో ఆశ ను రేకెత్తిస్తున్న భారతదేశం యొక్క యువత’ అనే శీర్షిక తో సమాచార, ప్రసార శాఖ మంత్రి శ్రీ అనురాగ్ ఠాకుర్ వ్రాసిన వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి కార్యాలయం ఒక ట్వీట్ లో -
‘‘కేంద్ర మంత్రి శ్రీ @ianuragthakur ‘అనిశ్చితి తో నిండినటువంటి ప్రపంచం లో భారతదేశం యొక్క యువత ఆశ ను రేకెత్తిస్తోంది..’ అంటూ ఒక ఆర్టికల్ ను వ్రాశారు.. దానిని నమో ఏప్  మాధ్యం ద్వారా timesofindia.indiatimes.com/india/speaking… ను సందర్శించి తప్పక చదువగలరు.’’ అని పేర్కొంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
భారతదేశంలో రూపకల్పన, అభివృద్ధి చెంది ఉత్పత్తి అయిన వస్తువులలో హాని కల్గించే అంశాల నిర్ధారణ చేయడానికి అధీకృత సీవీఈ నంబరింగ్ అథారిటీగా సీఈఆర్ టీ-ఇన్ నియామకం
' మేక్ ఇన్ ఇండియా' కార్యక్రమంలో భాగంగా దేశంలో ఉత్పత్తి అవుతున్న వస్తువులలో హాని కలిగించే పదార్థాలు వాటి వల్ల కలిగే ప్రభావాలను గుర్తించి, నిర్ధారించే భాద్యతను ఇండియన్ కంప్యూటర్ రెస్పాన్స్ టీంకు ప్రభుత్వం అప్పగించింది. దేశంలో ఉత్పత్తి అవుతున్న వస్తువులపై నమ్మకాన్ని పెంపొందించడానికి ఈ చర్య ఉపకరిస్తుంది. తన దృష్టికి వస్తున్న వస్తువుల లోపాలు, వాటి వల్ల కలిగే ప్రభావాలను ఇండియన్ కంప్యూటర్ రెస్పాన్స్ టీం గుర్తించి వాటిపై నివేదికలను అందిస్తూ వస్తోంది. స్వదేశీ వస్తువులపై నమ్మకాన్ని కల్గించడానికి వస్తువులలో ఉండే హాని కలిగించే పదార్ధాలపై పరిశోధన సాగించి పరిష్కార మార్గాలను సూచించడానికి ఇండియన్ కంప్యూటర్ రెస్పాన్స్ టీం కృషి చేస్తుంది. దీనికోసం వల్నరబిలిటీస్ అండ్ ఎక్స్పోజర్స్ కార్యక్రమం కింద ఇండియన్ కంప్యూటర్ రెస్పాన్స్ టీం అధీకృత సంస్థగా గుర్తింపు పొందింది. దేశంలో రూపకల్పన, అభివృద్ధి జరిగి ఉత్పత్తి అవుతున్న అన్ని వస్తువులు ఇండియన్ కంప్యూటర్ రెస్పాన్స్ టీం పరిధిలోకి వస్తాయి.
వల్నరబిలిటీస్ అండ్ ఎక్స్పోజర్స్ కార్యక్రమం అంతర్జాతీయంగా అమలు జరుగుతున్న కార్యక్రమంగా గుర్తింపు పొందింది. వస్తువుల్లో ఉండే హాని కలిగించే పదార్ధాలను ప్రజల సహకారంతో గుర్తించడానికి ఈ కార్యక్రమం అమలు జరుగుతోంది. వస్తువుల్లో ఉండే హాని కలిగించే పదార్ధాలు వాటి వల్ల కలిగే ప్రభావాలను గుర్తించి వాటిని వల్నరబిలిటీస్ అండ్ ఎక్స్పోజర్స్ జాబితాలో చేర్చడం జరుగుతుంది. వల్నరబిలిటీస్ అండ్ ఎక్స్పోజర్స్ రికార్డులను ఆధారంగా చేసుకుని ఇన్ఫర్మేషన్ టెక్నాలజీ, సైబర్ క్రైమ్ నిపుణులు మరింత లోతుగా పరిశోధన, విశ్లేషణ జరిపి వస్తువుల వల్ల కలిగే హాని, దాని ప్రభావాలపై తుది నిర్ధారణకు రావడం జరుగుతుంది.
బహిరంగ సైబర్ సెక్యూరిటీ లోపాలను గుర్తించి, విచారించి వాటి జాబితాను రూపొందించడానికి వల్నరబిలిటీస్ అండ్ ఎక్స్పోజర్స్ కార్యక్రమం అమలు జరుగుతుంది. హానికర అంశాలను ప్రజల సహకారంతో గుర్తించడానికి ఈ కార్యక్రమం ప్రపంచ వ్యాపితంగా అమలులో ఉంది. హాని కలిగించే అవకాశం ఉన్న అంశాలను ప్రపంచం వివిధ దేశాలలో పనిచేస్తున్న సంస్థలు తమకు చెందిన అంశాలను బహిర్గతం చేయడం జరుగుతుంది. వల్నరబిలిటీస్ అండ్ ఎక్స్పోజర్స్ లో కలిసి పనిచేస్తున్న అన్ని సంస్థలు తమ వద్ద ఉన్న సమాచారాన్ని అందించుకున్నాయి.
వల్నరబిలిటీస్ అండ్ ఎక్స్పోజర్స్ రికార్డులను పరిశీలించి తాజా జాబితాలను ప్రకటించే భాధ్యతను సిఎన్ఏ సంస్థలు నిర్వర్తిస్తాయి. వల్నరబిలిటీస్ అండ్ ఎక్స్పోజర్స్ జాబితాను వల్నరబిలిటీస్ అండ్ ఎక్స్పోజర్స్ అధీకృత సంస్థలు సిద్ధం చేస్తాయి. వల్నరబిలిటీస్ అండ్ ఎక్స్పోజర్స్ జాబితాలో చేర్చే ప్రతి అంశానికి సిఎన్ఏ సంస్థ ఆమోదం ఉంటుంది. దీని ఆధ్హారంగా తమ వ్యవస్థలు సైబర్ దాడులకు గురి కాకుండా చూసుకోవడానికి సంబంధిత సంస్థలకు అవకాశం కలుగుతుంది. ప్రతి సిఎన్ఏ సంస్థ ప్రత్యేక భాధ్యతను కలిగి ఉంటుంది.
హాని కలిగించే బహిర్గతం చేయడానికి లేదా బాధ్యతాయుతమైన బహిర్గతం ప్రక్రియ గురించి మరింత తెలుసుకోవడానికి, ఇండియన్ కంప్యూటర్ రెస్పాన్స్ టీం వెబ్సైట్ @ https://www.cert-in.org.in/RVDCP.jspని చూడవచ్చు.
రహదారి రవాణా, హైవేల మంత్రిత్వ శాఖ
ప్రయాణికుల వాహనాలు ఒక రాష్ట్రం నుంచి మరో రాష్ర్టానికి మార్చే సమయంలో రీరిజిస్ర్టేషన్ నిబంధనలు సరళం
రక్షణ సిబ్బంది, కేంద్ర/ రాష్ట్ర ప్రభుత్వాల ఉద్యోగులు, కేంద్ర పిఎస్ యులు, ఐదు లేదా అంతకు పైబడిన రాష్ర్టాలు, కేంద్రపాలిత ప్రాంతాల్లో కార్యకలాపాలు నిర్వహించే ప్రయివేటు కంపెనీల కార్యాలయాల వాహనాలకు ప్రయోగాత్మక ప్రాతిపదికపై కొత్త రిజిస్ర్టేషన్ విధానం
సొంత వాహనాలను ఒక రాష్ట్రం నుంచి మరో రాష్ర్టానికి మారిన సమయంలో తరలించుకుపోయే వారికి రీ రిజిస్ర్టేషన్ నిబంధనలను రోడ్డు రవాణా మంత్రిత్వ శాఖ సరళం చేసింది. వాహన రిజిస్ర్టేషన్ కు పలు పౌర సహాయక చర్యలు, ఐటి ఆధారిత సొల్యూషన్లు తీసుకుంటున్ననేపథ్యంలో ఈ చర్య తీసుకున్నారు. వాస్తవానికి ఒక రాష్ట్రం నుంచి మరో రాష్ర్టానికి నివాసం మారినప్పుడు వాహనానికి సంబంధిత రాష్ట్రంలో రిజిస్ర్టేషన్ చేయిచడం తప్పనిసరి అనే అంశం ఇప్పటికీ ప్రజల దృష్టిని ఆకర్షించకపోవడం ప్రధానంగా గుర్తుంచుకోవాలి.
సాధారణంగా ప్రభుత్వ, ప్రైవేటు ఉద్యోగులు బదిలీ అయినప్పుడు ఒక రాష్ట్రం నుంచి మరో రాష్ర్టానికి నివాసం మార్చుకోవాల్సి ఉంటుంది. ఇలాంటి సందర్భాల్లో ఉద్యోగుల మనసుల్లో అస్థిరత ఏర్పడుతుంది. మోటారు వాహనాల చట్టం, 1988 సెక్షన్ 47 ప్రకారం ఎవరైనా వాహన యజమాని కొత్త రాష్ర్టానికి తరలివెళ్లిన సమయంలో అంతకు ముందు నివాసం ఉన్నరాష్ట్రం ఇచ్చిన రిజిస్ర్టేషన్ నంబర్ ను 12 నెలల వరకు కొనసాగించుకోవచ్చు. ఆ 12 నెలల కాల వ్యవధిలోగా మారిన రాష్ట్రంలోని రిజిస్ర్టేషన్ అధికారి వద్ద వాహనాన్ని రిజిస్టర్ చేసుకోవాల్సి ఉంటుంది.
ప్రయాణికుల వాహనాల యూజర్లు వాహన రీ రిజిస్ర్టేషన్ విషయంలో ఈ దిగువ అంశాలు గుర్తుంచుకోవాలి...
 మారిన రాష్ట్రంలో కొత్త రిజిస్ర్టేషన్ నంబర్ పొందడం కోసం వాహనం అంతకు ముందు రిజిస్టర్ అయిన రాష్ట్రం నుంచి నో అబ్జెక్షన్ సర్టిఫికెట్ పొందాలి.
 వాహనానికి చెల్లించిన రోడ్ టాక్స్ ను ప్రో రాటా ప్రాతిపదికన  చెల్లించిన తర్వాత కొత్త రిజిస్ర్టేషన్ నంబర్ కేటాయిస్తారు.
 ప్రోరాటా ప్రాతిపదికన రోడ్ టాక్స్ వాపసు చేయాలని కోరుతూ అంతకు ముందు వాహనం రిజిస్టర్ చేయించిన రాష్ర్టానికి అందించిన దరఖాస్తు
ప్రోరాటా ప్రాతిపదికన అంతకు ముందు చెల్లించిన రోడ్ టాక్స్ లో మిగిలిన మొత్తాన్ని వాపసు పొందే ప్రక్రియ అత్యంత సంక్లిష్టంగా ఉంటుంది, ఒక రాష్ర్టానికి, మరో రాష్ర్టానికి మధ్యన నిబంధనల్లో తేడాలుంటాయి.
ఈ నేపథ్యంలో రోడ్డు రవాణా మంత్రిత్వ శాఖ వాహన రిజిస్ర్టేషన్ కు కొత్త విధానం అమలులోకి తేవాలని భావిస్తోంది. ఈ విధానంలో కేటాయింపు “ఇన్” సీరీస్ లో ఉంటుంది. దీన్ని ప్రయోగాత్మక ప్రాతిపదికన అమలుపరుస్తారు. రక్షణ రంగ సిబ్బంది; ప్రభుత్వ కంపెనీలు/ సంస్థలు; ఐదు లేదా అంతకు పైబడిన రాష్ర్టాలు, కేంద్రపాలిత ప్రాంతాల్లో కార్యకలాపాలు నిర్వహించే ప్రయివేటు కంపెనీలకు ప్రయోగాత్మక ప్రాతిపదికన ఈ “ఇన్ సీరీస్” రిజిస్ర్టేషన్ విధానం అమలుపరుస్తారు. ఈ విధానంలో మోటారు వాహనాల పన్ను ప్రతీ రెండు సంవత్సరాలకు లేదా రెండు గుణకంలో ఆ పైబడిన సంవత్సరాలకు వసూలు చేస్తారు. ఈ స్కీమ్ వల్ల వ్యక్తిగత వాహనాలు దేశంలోని ఏ రాష్ట్రం నుంచైనా మరో రాష్ర్టానికి తరలించుకుపోయే స్వేచ్ఛ లభిస్తుంది.
ఇందుకు సంబంధించిన నిబంధనలకు తుది రూపం ఇచ్చే ముందు మంత్రిత్వ శాఖ వెబ్ సైట్ లో ముసాయిదా నిబంధనలుంచి నోటిఫికేషన్ ఇచ్చిన తేదీ నుంచి 30 రోజుల్లోగా సలహాలు, సూచనలు అందించాలని ప్రజలు/ రాష్ర్టాలు/ కేంద్రపాలిత ప్రాంతాలను కోరారు.
ప్రధాన మంత్రి కార్యాలయం
బహుముఖ ప్రజ్ఞావంతుడైన నటుడు శ్రీ శశి కపూర్ మృతి పట్ల సంతాపం తెలిపిన ప్రధాన మంత్రి
బహుముఖ ప్రజ్ఞావంతుడైన నటుడు శ్రీ శశి కపూర్ మృతి పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘శశి కపూర్ గారి బహుముఖ ప్రజ్ఞ ను ఆయన నటించిన చలనచిత్రాలలోనే కాకుండా నాటకాలలో కూడా వీక్షించవచ్చు. ఆయన గొప్ప ఉద్వేగంతో రంగస్థలాన్ని వృద్ధిపరచారు. ముందు తరాల వారు సైతం ఆయన తేజోమయమైన నటనను జ్ఞాపకం పెట్టుకొంటారు. ఆయన కన్నుమూత నాకు విచారాన్ని మిగిల్చింది. ఆయన కుటుంబానికి మరియు ప్రశంసకులకు నా సానుభూతిని తెలియజేస్తున్నాను’’ అని ప్రధాన మంత్రి తన సందేశంలో పేర్కొన్నారు.
(